Metsästys ja Kalastusseura Savinan Erä r.y

rek.numero 120092

Kellokumpu Jorma Lausunto

Keselmäkumpu 1 98900 Salla 25.02.2021

[kellojorma@gmail.com](mailto:kellojorma@gmail.com)

0400-816587

Ympäristöministeriölle

**Hallituksen esitysluonnos laiksi Salla tunturin kansallispuistosta**

Metsästys ja Kalastusseura Savinan Erä r.y on ja nyt suunnittelussa olevan Sallan kansallispuiston alueella. Pääosa sen jäsenistä asuu ja vaikuttaa suunnitellun alueen välittömässä ympäristössä.

**Metsästys ja Kalastusseura Savinan Erän r.y: sijainti Kansallispuistoon nähden**

Metsästys ja Kalastusseura Savinan Erä r.y sijaitsee suunnitellun Salla tunturin kansallispuiston eteläpuolella. Selkälä, Kallunki ja Niemelän kylien alueella. Metsähallituksen Vilman metsästysalueet rajoittuu välittömästi suunnitteilla olevaan Sallatunturin kansallispuistoon.

Suunniteltu Sallatunturin kansallispuisto tulee vaikuttamaan erittäin merkittävästi Metsästys ja Kalastusseuran Savinan r.y:n jäseniin kuin myös laajempaan joukkoon Sallassa vakituisesti asuvia, paikallisia ihmisiä, pitäjäläisiä. Olemme asiassa **asianosaisia**, joilla on painavaa asiaa Sallatunturin kansallispuiston aiheuttamista menetyksistä kuin myös hyödyistä.

Ehdotuksemme on, että Hallituksen esitykseen kansallispuiston tavoitteisiin lisättäisiin tavoite, joka kohdistuu paikallisten oikeuksien säilyttämiseen ja kylien kehittämiseen sosiaalisesti, taloudellisesti ja ekologisesti.

Lausunnon teemat

**Kansallispuiston nimeksi** aluetta ja tavoitteita kuvaava Sallan kansallispuisto.

**Kansallispuiston kehittämiseen on** saatava mukaan tavoite paikallisen asukkaan oikeuksista alueen käyttöön tasavertaisesti alueen suojelun ja matkailun tavoitteiden rinnalle.

**Kiinteistön omistus ja asianosaisuus**

**Paikalliset olemassa olevat oikeudet** eivät ole päällekkäisiä tai toisiaan poissulkevia luonnonsuojelun tai matkailun tavoitteiden kanssa.

Itälapin asukkaille, pitäjäläisille, paikallisille asukkaille on **annettu ikiaikainen, pysyväksi tarkoitettu nautintaoikeus** alueen maihin ja vesistöihin knihti- eli ruotusopimuksessa. Se on paljon enemmän kuin jokamiehen oikeus.Kevyin perustein ei ikiaikaista oikeutta alueen käyttöön saa sivuuttaa.

**Osallistaminen** ei toimi, Kansallispuiston esiselvityksen mukaan kansallispuisto nähtiin myönteisenä asiana, jos siinä otetaan paikalliset oikeudet huomioon. Tällä hetkellä paikallisia oikeuksia ei ole juurikaan huomioitu hallituksen esityksessä laiksi Sallan kansallispuistosta.

**Kulkuyhteyksien** järjestäminen kansallispuiston alueella mahdollistaa toiminnan kansallispuiston alueella ja on tavoitteiden toteuttamisen kannalta kaikkien etu.

Paikallisille merkittävät **asiat tulee turvata pysyvästi ja vaikuttavasti lainsäädännön kautta**. Lailla on säädettävä yksilön oikeuksien velvollisuuksista sekä asioista, jotka perustuslain mukaan kuuluvat lain alaan. Paikalliset olemassa olevat oikeudet on turvattava **lain säädöksen tasolla**.

**Lupahallinto ja viranomaisen oikeudet** tulee **rajoittaa koskemaan vain tarpeellisia toimintoja.** Yleistoimivaltaa javaltaa, joka kohdistuu henkilöiden oikeuksiin ja velvollisuuksiin tulee saada tarkkarajaisemmaksi ja täsmällisemmäksi. **Lähtökohdaksi tulee ottaa salliminen** ja niistä poikkeaminen voi olla mahdollista laissa tarkkarajaisesti määritellyin poikkeuksin.

**Vahvoiksi oikeuksiksi** tulisi määritellä paikallisen tai kansallispuistoon rajoittuvien kylien vakituisten asukkaiden, oikeudet; luontaistalous (metsästys, kalastus, luonnontuotteiden keräys) ja pienimuotoinen maaseutuyrittäminen ja näihin kiinteästi liittyvät tarpeet, muun muassa liikkuminen, luonnonvarojen kestävä käyttö, poronhoito, metsästys ja kalastus.

Suunnitellun kansallispuistoalueen **kehittäminen ja resurssien ohjaaminen** tulee kohdistaa palvelemaan kaikkia, myös paikallisten asukkaiden tarpeita. Hallituksen esityksessä nyt olevia kehittämisehdotuksia voitaisiin kohdentaa pienin muutoksin myös täyttämään paikallisten tarpeita.

**Muutosesitykset lakiin ja luonnokseen hallituksen esityksestä**

**Muutosesitys hallituksen esitys laiksi Sallatunturin kansallispuistosta** kohtaan 3 tavoitteet

3 Tavoitteet”Esityksen erityisenä tavoitteena on toteuttaa Osallistava ja osaava Suomi – sosiaalisesti, taloudellisesti ja ekologisesti kestävä yhteiskunta hallitusohjelmaa. Ohjelman strategiseen kokonaisuuteen 3.1 Hiilineutraali ja luonnon monimuotoisuuden turvaava Suomi on sisällytetty kirjaus kansallispuistoverkoston laajentamisesta. Kansallispuiston perustaminen tukee osaltaan myös hallitusohjelman kokonaisuuden 3.4 Elinvoimainen Suomi toteutumista edistämällä matkailualan kestävää kasvua sekä luomalla lisää mahdollisuuksia matkailuyrittäjyydelle ja matkailumarkkinoinnille.”

**Lisäys HE laiksi Sallatunturin kansallispuistosta tavoitteet kohta 3) uusi 3.5 kohta**

3.5 Vahvasti sallalainen kansallispuisto -tavoite, vahvistaa paikallisten asukkaiden osallistumista kansallispuistohankkeeseen. Parhaimmillaan se vahvistaa ja kehittää lähikylien elinvoimaisuutta ja kestävää kasvua niiden omimmassa ympäristössä. Kansallispuisto tuo uusia mahdollisuuksia kylien elinkeinorakenteen kehittämiseen muun muassa lähiruuan tuotannossa, luonnontuotteiden jalostuksessa ja laajemminkin matkailua palvelevissa oheispalveluissa.

**Perustelut** tavoitteelle 3.5 Vahvasti sallalainen kasallispuisto;

**Sallan kansallispuiston tavoitteeksi** tulee asettaa kansalaisten, sallalaisten oma kansallispuisto, jossa turvataan syrjäisen ja vähäväkisen kunnan omien asukkaiden tarpeita. Maaseutukylien elinkeinorakenteen vahvistaminen ja kehittäminen vahvistaa maaseutua ja pitää kylät virkeinä ja elävinä. Parhaimmillaan kansallispuisto ja sen kävijämäärät synnyttävät lähimarkkinat ja kyliin syntyy **potentiaalia uusille ja monialaisille maaseutuyrityksille**. Kasvavat asiakasmäärät lisäävät luonnontuotteiden hyödyntämistä lähiruuan tuotannossa. Elintarvikkeiden tuottaminen lähellä kuluttajia on kestävän kehityksen mukainen ratkaisu.

Osallistava ja osaava Suomi -hallitusohjelma nostaa sosiaalisesti, taloudellisesti ja ekologisesti kestävän yhteiskunta -tavoitteen hallitusohjelmaan. Tämän toteuttamiseksi on otettava huomioon **vahva osallistaminen sosiaalisen hyväksynnän saamiseksi**. Se tarkoittaa askelta tosiasiallisen osallistamisen suuntaan - kuulemisissakin esille nousevien asioiden konkreettiseen toteuttamiseen. Mikäli näin ei toimita, osallistaminen ja kuuleminen ovat vain sanan helinää.

**Muut perustelut muutosesitykselle laiksi Sallatunturin kansallispuistosta**

Kansallispuiston nimeksi tulee saada aluetta ja tavoitteita kuvaava nimi: Sallan kansallispuisto.

**Perustelut:** Sallan kansallispuisto on nimenä selvempi, myös ulkomaan kieleksi käännettynä. Sallan kansallispuisto kuvaa paremmin puiston sijaintia. Puiston hakuvaiheessakin oli nimenä Sallan kansallispuisto. Historialliset Salla tunturit ovat virallisesti Venäjän puolella.

**Paikallisten oikeuksien turvaamisen perusteet**

Tärkeimmät paikallisten **oikeudet on saatava lain tasolle.** Se mitä ei ole laissa, sitä ei ole olemassa, kun on kyse oikeuksista tai niitten suojaamisesta. Kansallispuiston hallinnosta vastaava viranomainen hakee lainsäädännöstä rajat toiminnalleen. Perustuen kokemuksiin muista kansallispuistoista voimme todeta, ettei Hoito- ja käyttösuunnitelmassa tai kansallispuiston järjestyssäännön tasolla ei paikallisien oikeuksia voida tosisiallisesti ja vaikuttavasti turvata, ellei siitä ole lain tasolla annettua ohjeistusta tai rajoitusta. Paikallisuus tulee silti olla edustettuna em. sääntöjen laatimisessa niin, että sillä on tosiasiallinen vaikutusmahdollisuus hoito- ja käyttösuunnitelmiin kuin myös järjestyssääntöön.

**Luonnon suojeluun on saatava uutta ajattelutapaa**. Paikalliset oikeudet vähäväkisillä ja syrjäisillä alueilla eivät ole ristiriidassa luonnon monimuotoisuuden tai vähähiilisyyden tavoitteiden kanssa. Toisaalta luonnon suojelusta ei saa tehdä vaihtoehtoa paikallisten oikeuksien kanssa. Osallistamisen vieminen konkreettisten ja näkyvien tekojen tasolle toteuttaa uutta ajattelutapaa.

**Asianomaisasen**a

Asianosaisia on kuultava ja heidän näkemyksensä on huomioitava järjestettäessä alueen käyttötarkoitusta uudelleen. Asianomaisten kuuleminen ja tosiasiallinen vaikuttaminen asiaan lain valmisteluvaiheessa on riittämätön ja puutteellinen.

Kansallispuiston rajanaapurit ovat asianosaisia asiassa, samoin ne maanomistajat, joilla maita jää kansallispuiston sisälle kuin myös he joiden maita sijaitsee molemmin puolin suunnitellun puiston aluetta. Paikalliset metsästys ja kalastusseurat ovat asianosaisia.

Paikalliset asukkaat, sallalaiset ovat asianosaisia.

**Kiinteistöt kansallispuiston alueella ja siihen rajoittuen**

Onkamo järven, Aatsingin, Kelloselän ja Sallan kylien maanomistajille kansallispuiston alueella on merkittäviä vaikutuksia, niin positiivisia kuin negatiivisia. Haitallisten vaikutusten estämiseksi ja lieventämiseksi on tässä vaiheessa tehtävissä paljonkin. **Ensin on tunnistettava vaikutukset ja sitten haettava niihin vaikuttavia keinoja.** Alle on kerätty niistä tärkeimpiä:

Jokaisen omaisuus on turvattu. Kansallispuiston sisällä ja siihen rajoittuvien yksityisomistuksessa olevien alueiden omistuksen **pysyvyys, arvo ja saavutettavuus** (liikkumisoikeus) on turvattava lainsäädännön kautta. Kansallispuiston sisälle jäävien alueiden kehittämistä ja käyttöä ei saa vaikeuttaa ja näin aiheuttaa alueen arvon alentumista.

Sallan kansallispuiston sisälle jääviin ja niille puistoon rajoittuville kiinteistöille, joille ei ole mahdollista järjestää tieoikeutta muuta kautta, on turvattava kulkuoikeus ja tierasite. Maanomistajalle ja muille toistuvasti liikkumisen tarpeen omaaville paikallisille asukkaille tulee sallia liikkuminen puistoon rakennettavien rakenteiden, teiden yms. käyttö toistaiseksi olemassa olevilla luvalla. On kansantaloudellista tuhlausta rajoittaa huoltoteiden yms. rakenteiden käyttöä lupamenettelyillä ja kielloilla liikkumiselta, johon ao. taholla on tarve.

Kulkuoikeuksien järjestäminen ja kiinteistötoimitukset eivät saa aiheuttaa maanomistajille kansallispuistosta johtuvia kustannuksia

**Paikalliset oikeudet, historiasta kumpuava vahva oikeus**

Paikallisten oikeudet on nostettava esiin kansallispuistolaissa lain tasolle olemassa olevaksi oikeuksiksi. Emme näe sellaista ristiriitaa paikallisten oikeuksien ja suojelun kesken, joka ei olisi ratkaistavissa, jos Sallan kansallispuisto alueelle perustettaisiin.

**Luonnonarvojen vaarantumista ei voi perustella paikallisten toimimisella alueella.** Paikallisella alueen käyttämisellä ei vaaranneta alueen suojeltavia arvoja; vanhoja metsiä, aapasoita, hautavajoaman ainutlaatuisuutta ja kauneutta, suojeltujen lajien säilymistä.

Ei ole mitään syytä epäillä, etteikö näin jatkuisikin. Muutokset luonnossa ovat aiheutuneet lähinnä metsätaloudesta ennen suojelupäätöstä.

**Ruotusopimus Sallan alueella** tuo paikallisille **vahvan oikeuden** hyödyntää myös nyt suunniteltua kansallispuiston aluetta. Alueen käyttöön, etenkin uusien maahan liittyvien oikeuksien käsittelyssä tarvitaan pitäjäläisten suostumus.

Knihtikontrahti eli ruotusopimus koskee Kuolajärven, Kemijärven ja Kuusamon aluetta. Sopimuksen pykälissä käytetään oikeuksien ajalliseen voimassaoloon liittyvässä määrittelyssä sanamuotoa ”**ikuisiksi päiviksi” ja** ”..**ainaiseksi pysyviksi..”** Tämä tekee etenkin **Kuolajärven** (nykyisin vastaa Sallan aluetta),Kemijärven ja Kuusamon sopimuksista vahvoja sopimuksia.

Sopimuksen liittyvissä, myöhemmissä oikeudenkäynneissä nousee esiin pitäjäläisten suostumuksen tärkeys alueen käytöstä määrättäessä. Sallan kunnan asukkaita on kuultu esiselvitystä varten – silloin kun kansallispuisto oli vasta ensimmäisten ajatuksen asteella. Asianosaiskuulemista on laiminlyöty. Sallan asukkaiden, pitäjäläisten asianomistajien ja maanomistajien suostumusta ei ole kyselty tai saatu.

Seikkoja, jotka osoittavat **ruotusopimuksen olevan ja vaikuttavan** edelleen etenkin Itä-Lapin alueella:

Metsästyslain 8 §:n vapaa metsästysoikeus kuntalaisille valtion alueella perustuu näihin aikoinaan tehtyihin sopimuksiin. (Sittemmin lainsäädännöllä on metsästysoikeutta laajennettu koskemaan koko Lappia ja Kainuuta).

Meillä on olemassa oikeustapauksia niin metsästyksen kuin kalastuksenkin osalta. Esimerkkinä korkeimman oikeuden päätös v 1968 (toimitus 725, 25.7.1968). Päätös koskee Aatsingin kantatiloja (1-10), jossa korkein oikeus vahvistaa ratkaisullaan tiloille 1-10 kohdistuvan oikeuden kalastaa Onkamo järven kalakenttällä. Sekin perustuu vanhoihin maaoikeuksiin.

**Metsästys, kalastus ja luontaistalous**

Hallituksen esitykseen kohta 4.1

HE 4.1” Aluetta kehitettäisiin yleisenä luonnonnähtävyytenä ja nykyistä luonnonkäyttöä rajoitettaisiin lähtökohtaisesti siten kuin luonnonsuojelulain säännökset sekä Kansainvälisen luonnonsuojeluliiton IUCN:n suojelualueluokitus kansallispuistojen osalta edellyttävät. Metsästyksen ja porovahinkoja aiheuttavien petojen poistamisen osalta säädettäisiin kuitenkin eräitä paikalliset olosuhteet huomioon ottavia poikkeuksia, jotka eivät ole ristiriidassa kansallispuiston perustamistavoitteen kanssa.”

**Lisäys hallituksen esitykseen kohtaan 4.1**

Metsästyksen, **kalastuksen,** **luonnontuotteiden keruun** ja porovahinkoja aiheuttavien petojen poistamisen osalta säädettäisiin kuitenkin eräitä paikalliset olosuhteet huomioon ottavia poikkeuksia, jotka eivät ole ristiriidassa kansallispuiston perustamistavoitteen kanssa.

**”** Laajoilla ja syrjäisillä alueilla voidaan kuitenkin sallia paikallisen väestön perinteisen luontaistalouden harjoittaminen, joka ei ole ristiriidassa alueen luontoarvojen suojelun kanssa. Suomessa ohjeistusta on sovellettu niin, että paikallisten asukkaiden metsästys ja poronhoito on sallittu Pohjois-Suomen pinta-alaltaan laajoissa kansallispuistoissa.**”**

**Lisäys hallituksen esitykseen 4.1**

Laajoilla ja syrjäisillä alueilla voidaan kuitenkin sallia paikallisen väestön perinteisen luontaistalouden harjoittaminen, joka ei ole ristiriidassa alueen luontoarvojen suojelun kanssa. Suomessa ohjeistusta on sovellettu niin, että paikallisten asukkaiden metsästys ja poronhoito on sallittu Pohjois-Suomen pinta-alaltaan laajoissa kansallispuistoissa. Sallan kansallispuistossa on perusteltua sallia paikallisille asukkaille **oikeus harjoittaa metsästystä, kalastusta ja luonnontuotteiden keruuta sekä** oikeus liikkua näissä tehtävissä kansallispuiston alueella.

**Perustelu**

Suomessa on IUCN ohjeistusta on sovellettu niin, että paikallisten asukkaiden metsästys ja poronhoito on turvattu pinta-alaltaan laajoissa kansallispuistoissa.

Luontaistaloudella on edelleen suuri merkitys Lapin ja Sallan syrjäisien alueiden asukkaille, jossa ei ole työpaikkoja tai harrastusmahdollisuuksia juurikaan tarjolla. Luontaistalous koko laajuudessaan on perusteltua ottaa mukaan Sallan kansallispuistossa sallittuihin ja kehitettäviin toimintamuotoihin. Paikallisten asukkaiden **oikeus harjoittaa metsästystä, kalastusta ja luonnontuotteiden kestävää keruuta sekä** liikkuminen näissä merkeissä kansallispuiston alueella **tulee nostaa lain tasolle**.

**Metsästys**

Luontaistalous, metsästys, kalastus sekä luonnontuotteiden keruu on turvattava paikallisille Sallan kansallispuiston alueella.

Metsästyslain 8 § on perusta kansallispuiston käytölle. Yhtä tärkeitä ovat sääntelyt, jotka mahdollistavat ja takaavat kuntalaisille **tosiasiallisen oikeuden toteuttaa vapaata metsästysoikeutta.** Näitä ovat muun muassa liikkuminen alueella metsästystarkoituksessa, olemassa olevien teiden käyttäminen metsästysalueen saavuttamiseen, koiran käyttö metsästyksessä ja moottorikäyttöisen ajoneuvon käyttö saaliin kuljettamisessa niin lumettomalla kuin lumipeitteisellä alueella.

Huomattava osa Metsästys ja Kalastusseura Savinan Erä ry:n maanomistajajäsenistä ja jäsenistä on ulkopaikkakuntalaisia. Paikkakunnalta muuttaa pois paljon nuoria metsästysseurojen jäseniä lähinnä opiskelun ja työn takia. Mikäli näiden henkilöiden metsästysoikeus evättäisiin, niin hankaloittaisi se suuresti metsästysseurojen toimintaa ja katkaistaisiin nuorten siteet metsästysperinteeseen. Näiden poismuuttaneiden henkilöiden ”juuret” ovat kuitenkin syvällä paikkakunnalla ja moni vierailee alueella tiheään. Pienpetojen pyynti ja karhun kiintiömetsästys ovat alueella merkittäviä. Myös suurpetojen kannanhoidollinen metsästys tulee sallia puiston alueella.

Esitysluonnoksessa on kerrottu epäselvästi, kenelle hirvenmetsästysoikeus todella kuuluu. Kuuluuko se pelkästään metsästysseuralle, jonka metsästysalue fyysisesti rajoittuu esitettyyn puistoon? Tällä muutoksella halutaan selventää asiaa siten, että hirvenmetsästysoikeus olisi kaikilla niillä paikallisilla ja Sallaan rekisteröityneillä metsästysseurojen jäsenillä, jotka ovat saaneet Metsähallitukselta alueluvan hirvenmetsästykseen. Täällä kuitenkin on erityinen merkitys niiden metsästysseurojen, kuten Metsästys ja Kalastusseura Savinan Erä ry:n jäsenille, joiden **metsästysalue rajoittuu fyysisesti esitettyyn puistoon.**

Saaliiksi saadun hirven tai karhun noutaminen ilman **maastoajoneuvoa** heikentäisi saaliin lihan laatua, eikä se täyttäisi nykyisiä korkeita hygieniavaatimuksia. **Pienpetojen** pyynnissä käytettävien loukku- ja rautapyydysten kokeminen tapahtuu talviaikana pääosin moottorikelkalla. **Liikkuminen moottorikäyttöisellä ajoneuvolla lumipeitteisenä aikana** puiston alueella tulee sallia, koska ilman tätä oikeutta pienpetopyynti vähenee ja jopa loppuu kokonaan. Tällöin alueesta muodostuu pienpetojen keskittymä, joka vääristää monien lajien määrää paitsi kansallispuiston alueella niin myös laajemmin sen ympäristössä. Liikkuminen moottorikäyttöisellä ajoneuvolla sallittaisiin maksuttomalla, toistaiseksi voimassa olevallaMetsähallituksen maastoliikenneluvalla.

Paikallisille metsästäjille, kalastajille ja luonnontuotteiden kerääjille tulee turvata alueella olevien ja sille rakennettavien ja ylläpidettävien huoltoteiden käyttö alueella liikkumista varten (ei tarkoita metsästystä tiealueella).

**Kalastus**

**Kalastus** alueella on turvattava kalastuslain 8 §:n mukaisesti.

**Luontaistalous**

**Paikallisille luontaistalous on merkityksellistä,** ja se on kestävää luonnon käyttöä kohdistuen uusiutuviin luonnonvaroihin. Liikkuminen alueelle ja alueella on turvattava. Marjojen ja muiden luonnontuotteiden keruu kohdistuu uusiutuviin luonnonvaroihin ja on tuhlausta jättää vuosittainen sato metsään.

Tässä lausunnossa on esitetty monia perusteita, jotka nostavat esille luontaistalouden merkityksen paikallisille asukkaille myös kansallispuiston alueella. Luontaistalous on yksi, jopa ainut lähietäisyydellä saavutettavissa oleva elämäntapa ja jopa harrastus, jolla on vaikutusta syrjäisten seutujen elämisen laatuun ja talouteen vaikuttavana tekijänä. Paikallisten asukkaiden alueen käyttämisellä ei vaaranneta alueen suojeltavia arvoja (vanhoja metsiä, aapasoita, hautavajoaman ainutlaatuisuutta ja kauneutta, suojeltujen lajien säilymistä). Luonnonarvojen vaarantumista ei voi perustella paikallisten toimimisella kansallispuistoksi suunnitellulla alueella.

Kansallispuistoksi suunniteltu alue on aina ollut ja on edelleen sen ympärillä asuvien paikallisten käyttämä luonnon antimien aitta. Luontaistalous kuuluu perinteiseen elämäntapaan Sallassa. Se on merkittävä luonnontuotteiden, kuten marjojen (hilla, mustikka, puolukka ja vadelma) sekä sienien keräysalue, joilla on merkittävää taloudellistakin merkitystä paikallisille asukkaille. Luonnon tuottama sato käytetään omassa taloudessa ja ylimäärä myydään. Maaseutuelinkeinojen kehittämisessä luonnontuotteet ja lähiruoka ovat potentiaalinen elinkeinotoiminnan kehittämisen kohde.

**Virkistyskäyttö**

Paikallisten **oikeus virkistyskäyttöön kansallispuiston alueella on turvattava**. Kansallispuiston alue on paikallisille asukkaille merkittävä virkistyskäyttökohteena. Se sijaitsee lähellä ja tarjoaa ainutkertaisia luontokokemuksia. Syrjäisen sijaintinsa vuoksi konserttihallit, museot, sporttiklubit, skeittihallit ym. elämysteollisuuden palvelut eivät ole paikallisen väestön ulottuvilla. Luonto, metsästys, kalastus, marjastus, retkeily, leiriytyminen ym. luonnonkäyttö antaa mahdollisuuksia viihtyä ja virkistäytyä alueella. Paikallisten oikeudet käyttää kansallispuiston aluetta lisää viihtyvyyttä, turvallisuutta, sosiaalista yhteenkuuluvuutta alueella asuville.

**Liikkumisen turvaaminen kansallispuistossa, tarve ja perustelua**

Paikallisilla ja etenkin kansallispuiston välittömässä läheisyydessä sijaitsevien kylien asukkailla on **perusteltu tarve** liikkua kansallispuiston alueella**.**

Liikkuminen, tarvittaessa myös moottorikäyttöisellä ajoneuvolla, kansallispuiston alueella tulee turvata kaikkien sallittujen toimintamuotojen osalta, (muun muassa metsästys kalastus, luontaistuotteiden keruu ja virkistyskäyttö). Se pitää sisällään myös rantautumisen ja maihinnousun etenkin Onkamo järveltä ja Latvajäveltä suoraan kansallispuiston alueelle.

Kulkemisen järjestämisen infra, tiet, tienpohjat, urat, polut, sillat, ja rantautumispaikat ym. kansallispuistoa palvelevat rakenteet kansallispuiston alueella tulee ulottaa palvelemaan myös paikallisia asukkaita. Rakenteiden suunniteluun jo varhaisessa vaiheessa tulee ottaa mukaan paikallinen, infran käyttäjä ja lähikylän asukas.

**Tieyhteys Onkamo järven ja Aatsingin kylien välille**

Kansallispuiston alueen käytön järjestämiseksi ja kylien välisen liikkumisen turvaamiseksi ja helpottamiseksi ehdotamme olemassa olevien teiden, Onkamosta Aasinkin kohti ja Aatsingista Onkamon suuntaan kulkevien teiden yhdistämistä ja peruskorjausta. Yksi perustie kansallispuiston alueella palvelisi kaikkia heitä, joilla on tarve liikkua alueella. **Mikäli** läpikulkua tieyhteydellä on tarpeen rajata, siihen voidaan käyttää pysyviä, toistaiseksi voimassa olevia tarveperusteisia lupia.

Kulkeminen kylien välillä on vanha olemassa oleva oikeus perustuen ikiaikaiseen oikeuteen käyttää aluetta. Aatsinkilaisilla on kalakenttä Onkamojärvellä ja onkamolaisilla on palstoja Aatsingin kylän puolella kansallispuiston pohjoisrajan tuntumassa. Kylien välillä kulkeminen on tapahtunut kairan poikki suoraan lyhintä reittiä. Kulkuoikeuksien tarve on yhä edelleen olemassa.

Tieyhteys lisää turvallisuutta ja tuo etuja monille tahoille ollen huoltotie, kulkuyhteys, kylienvälinen yhteys niin viranomaisten kuin yksityisten tarpeisiin. Tie ohjaa myös paikallisen väestön käyttämään tätä tietä tarpeelliseen liikkumiseen alueella ja sen läpi.

**Lupahallinto**

Viranomaistaholle on tämänhetkisessä hallituksen esityksessä annettu blankosäädöksellä iso valta päättää yksilön oikeuksien rajoittamisesta. Tämän kaltainen toimivalta tulee säädellä ja rajata lain tasolla tarkempirajaiseksi.

Tarvitaan paikallisten oikeuksien siirtäminen lainsäädännön alle. Se parantaa lupamenettelyn kohteena olevan oikeusturvaa. Samalla annetaan lupaviranomaisen toimivallalle tarkemmat rajat.

Paikalliselle asukkaalle oikeudet alueella toimimiseen ovat jo olemassa ja nyt samat oikeudet ollaan siirtämässä ensin 1) kiellettyjen asioiden listalle, 2) poikkeuksena sallittuihin toimintoihin tai 3) lupamenettelyjen alle.

Lähes kaikki kansallispuiston paikallisen asiakkaan oikeudet on siirretty lupaviranomaisen – tässä tapauksessa Metsähallituksen alaisuuteen. Lähes jokaiseen toimintaan tarvitaan lupa. Sääntelyllä saadaan aikaan turhaa byrokratiaa. Tämä on myös taloudellinen kysymys niin lupaviranomaiselle kuin myös luvan hakijalle. Vaikka luvat olisivat tällä hetkellä maksuttomia, on lupahallinnossa yleisesti nähtävissä paineita määrätä maksullisuudesta maksuperustelaissa.

Lupahallintobyrokratiaa tulee vähentää. Jos luville on tosiasiallinen tarve, niin tarveperustaiset, toistaiseksi voimassa olevat luvat tulee ottaa käyttöön. Tulee kehittää yksi lupa (e-lupa), joka pitää sisällään keskeiset alueen käyttämiseen liittyvät toiminnot.

**Alueen kehittäminen**

Kansallispuistoon rajoittuvat kylät ovat sijainniltaan erinomaisia monialaiselle yritystoiminnalle, mm tuottamaan palveluja – muitakin kuin matkailua palvelevia, kuten elintarviketuotantoa, lähiruokapalveluja, rakentamista, liikkumiseen liittyviä palveluja, ohjelma- ym. palveluja. Kylien elinvoimaisuuden kehittäminen ja vahvistaminentulee olla tavoitetasollakin mukana rintarinnan matkailun tavoitteiden kanssa. Kansallispuiston tavoitteissa nostetaan esille matkailu.

Esitettyyn kansallispuistoon rajoittuvien ja sisään sijoittuvien yksityisten kiinteistöjen käyttö ja niille siirtyminen sekä niiden huoltaminen tulee olla mahdollista. Esitetystä kansallispuistosta tulee luoda reitistö lähialueen kyliin Sallatunturin matkailukeskuksen lisäksi. Alueen kehittämiseen tulee satsata.

**Sallan kansallispuistohankkeen talous**

Kansallispuistohankkeella on alueen kehittämisessä monia suunnitelmia, jotka palvelevat sellaisenaan tai vähäisiltä osin muutettuna esittämiemme tavoitteiden toteuttamista. Pääosin esityksemme ovat kansantaloudellisesti katsottuna ja pidemmällä aikavälillä tarkasteltuina kannattavia investointeja. Sallalaisten kylien kehittäminen nostaa alueen elinvoimaa.

**Lainsäädäntö**

Laki Sallatunturin kansallispuistosta on blanko -laki. Siinä otetaan LSL 13 § ja siinä oleva LSL 18 § ja 14 -15 § osaksi lakia Sallatunturin kansallispuistosta. Se tekee Sallan kansallispuistolaista lukijalleen erittäin epäselvän. Kun niitä on tarkoitus sellaisenaan soveltaa puiston alueella, tarkoittaa se, että kaikki siinä sanottu toiminta lähtökohtaisesti kielletään alueella.

Sen takia lakiin on saatava säädös, josta ilmenee selkeästi, **mihin luonnonsuojelulain 13 - 15 pykäliä ei sovelleta.**

**Muutokset lakitekstiin**

**Lakiesitys 1 §: ”***Kansallispuiston perustaminen*

”Itä-Lapin vaaramaiseman, siihen kuuluvien metsien, soiden ja harjujen ja niillä esiintyvien eliölajien suojelemiseksi sekä yleistä virkistys- ja retkeilykäyttöä, luonnonharrastusta, tutkimusta ja opetusta varten perustetaan luonnonsuojelulain (1096/1996) mukainen Sallatunturin kansallispuisto.”

**Muutosesitys:**

Itä-Lapin vaaramaiseman, siihen kuuluvien metsien, soiden ja harjujen ja niillä esiintyvien eliölajien suojelemiseksi sekä yleistä virkistys- ja retkeilykäyttöä, luonnonharrastusta, tutkimusta ja opetusta varten perustetaan luonnonsuojelulain (1096/1996) mukainen Sallan kansallispuisto.

**Lakiesitys 2 §:** Ei lausuttavaa

**Lakiesitys 3 § ”***Rauhoitussäännökset*

”Kansallispuistossa kielletyistä toiminnoista säädetään luonnonsuojelulain 13 §:ssä ja rauhoitussäännöksiä koskevista poikkeuksista mainitun lain 14 ja 15 §:ssä. Sallatunturin kansallispuistossa on niillä, joiden kotipaikka on metsästyslain (615/1993) 8 §:ssä tarkoitetussa kunnassa, oikeus luonnonsuojelulain 13 §:n estämättä metsästää kotikunnassaan kansallispuiston alueella. Kansallispuistossa toimivan paliskunnan osakkailla sekä Suomen riistakeskuksen tähän tarkoitukseen erikseen nimeämillä henkilöillä on kuitenkin kotikunnasta riippumatta oikeus luonnonsuojelulain 15 §:n 1 momentin 3 kohdassa tarkoitettuun riistaeläinlajien yksilöiden luvanvaraiseen poistamiseen. Metsästysseuran jäsenellä on oikeus metsästää hirveä kansallispuiston alueella, kun kansallispuisto sisältyy metsästysseuran metsästysalueeseen ja metsästysseura on ollut rekisteröityneenä tämän lain tullessa voimaan.”

**Muutos 3 § muutetaan seuraavasti**

”3 § Rauhoitussäännöt:

Kansallispuistossa kielletyistä toiminnoista säädetään luonnonsuojelulain 13 §:ssä ja rauhoitussäännöksiä koskevista poikkeuksista mainitun lain 14 ja 15 §:ssä.

Poikkeuksena luonnonsuojelulain 13 §:n 14 §:n ja 15 §: n koskeviin säännöksiin, Sallan kansallispuistoa koskevat säännökset:

1. Sallan kansallispuistossa on niillä, joiden kotipaikka on metsästyslain (615/1993) 8 §:ssä tarkoitetussa kunnassa sekä Sallan kunnan alueella rekisteröityjen metsästysseurojen jäsenillä oikeus luonnonsuojelulain 13 §:n estämättä metsästää ja liikkua metsästystarkoituksessa kotikunnassaan kansallispuiston alueella. Ulkopaikkakuntalaiselta jäseneltä edellytetään maanomistajan myöntämää metsästyslupaa.

Metsästysseuran jäsenellä on oikeus metsästää hirveä kansallispuiston **alueella, kun kansallispuisto sisältyy metsästysseuran metsästysalueeseen ja metsästysseura on ollut rekisteröityneenä tämän lain tullessa voimaan**.

Metsästysseuran jäsenellä, huolimatta kotipaikasta, on oikeus metsästää hirveä ja liikkua kansallispuiston alueella, kun kansallispuisto sisältyy metsästysseuran metsästysalueeseen ja metsästysseura on rekisteröity Sallan kuntaa. **TAI** **Hirvenmetsästys sallittaisiin puistossa kotikunnasta riippumatta lain voimaan tullessa Sallaan rekisteröityjen metsästysseurojen jäsenille ja paikkakuntalaisille hirvenmetsästäjille, joiden hirvenmetsästysalueet rajautuvat perustettavan kansallispuiston alueelle.**

Koiran käyttö metsästyksessä on sallittua. Edellä mainittujen säädösten estämättä saaliin noutaminen moottorikäyttöisellä ajoneuvolla (moottorikelkka, moottorivene ja mönkijä) on sallittua.

Riistanhoitotöiden tekemiseen ja pienpetojen pyyntiin liittyvät tehtävät sekä moottoriajoneuvolla liikkuminen ovat kansallispuiston alueella sallittuja paikallisille ja Sallaan rekisteröityjen metsästysseurojen jäsenille.

Kansallispuistossa toimivan paliskunnan osakkailla tai paliskunnan nimeämällä metsästysoikeuden haltijalla sekä Suomen riistakeskuksen tähän tarkoitukseen erikseen nimeämillä henkilöillä on kuitenkin kotikunnasta riippumatta oikeus luonnonsuojelulain 15 §:n 1 momentin 3 kohdassa tarkoitettuun riistaeläinlajien yksilöiden luvanvaraiseen poistamiseen.

1. Sallan kansallispuistossa on niillä, joiden kotipaikka on Sallan kunnan alueella oikeus kalastaa, kalastuslain 8 §:n mukaisesti ja liikkua näissä tehtävissä LSL 13 § ja 18 §:n estämättä.
2. Edellä mainittujen säännösten estämättä kansallispuiston alueella on paikallisilla asukkailla ja kiinteistöjen omistajilla oikeus luonnontuotteiden keruuseen ja liikkumiseen tätä tarkoitusta varten alueella Liikkuminen moottorikäyttöisellä ajoneuvolla tiellä ja urilla .
3. Edellä mainittujen säädösten estämättä on paikallisella asukkaalla ja paikallisen metsästysseuran jäsenellä oikeus rantautua Onkamojärveltä ja Latvajärveltä jalan liikkua, kalastaa ja leiriytyä sekä tehdä tulet kansallispuiston alueella.
4. Edellä mainittujen säännösten estämättä on maanomistajalla ja vuokraajalla liikkua ja huoltaa moottorikäyttöisellä ajoneuvolla omistamaansa tai vuokraamaansa kiinteistöä kansallispuiston sisään jäävällä tai siihen rajoittuvalla alueella, mikäli liikkumista on luonnonolosuhteista johtuvien syiden vuoksi vaikea muutoin järjestää.
5. Puiston alueelle tuleva ja siellä oleva metsäautotieverkosto säilytetään liikennekelpoisena. Onkamon tieltä Latvajärven kautta tuleva metsäautotieura ja Aatsingin kylästä tuleva metsäautotieura yhdistetään ja kunnostetaan liikennöitävään kuntoon. **Liikkumiseen** kansallispuiston alueella on liikkumiseen oikeutetulla oikeus käyttää kansallispuiston alueelle rakennettuja ja ylläpidettyjä yhteyksiä.

**Lakiesityksen 4 §:** Ei lausuttavaa

Esiselvityksessä on tuotu esille sallalaisten ehdollinen kanta: ”myönteinen kansallispuistolle, mutta paikalliset olemassa olevat oikeudet on turvattava” ja turvaaminen tapahtuu lain avulla.

Kestävä kehittäminen ja paikallisten oikeuksia suoja luovat edellytyksiä kansallispuiston ja matkailijoiden sekä etenkin paikallisten asukkaiden hyvinvoinnille.

Paikka aika Salla 25.03.2021 Kellokumpu Jorma

Metsästys ja Kalastusseura Savinan Erä r.y puhj.